У Рэспубліканскім тэатры беларускай драматургіі ідуць рэпетыцыі сцэнічных замалёвак “Тэатральны ваяж ІІ”. Пастаноўка створана пры падтрымцы Міжнароднага грамадскага аб’яднання “Театро” (Беларусь), французскай тэатральнай асацыяцыі “Demain le Printemps” (Францыя), РТБД і выкладчыкаў Беларускай дзяржаўнай акадэміі мастацтваў. 27 і 28 жніўня гледачы пабачаць вакальныя, пластычныя, акрабатычныя, танцавальныя і драматычныя нумары ў выкананні акцёраў з Еўропы.